Leerder dood toe tafel breek | Maroela Media
(Foto: Jamie Taylor/Unspslash)
ŉ Hoërskoolleerder is dood en twee ander beseer nadat ŉ tafel by die Phala Secondary School in Limpopo gebreek het.
“Die drie gr. 8-leerders was Woensdag besig om boeke te sorteer in ŉ klaskamer by die skool in die Broekman‑nedersetting. Terwyl hulle besig was, het die tafel gebreek en op die drie leerders geval en hulle beseer,” sê Sam Makondo, woordvoerder vir Limpopo se departement van onderwys.
Makondo sê die skool het die nooddienste ontbied, wat onmiddellik met die leerders na die Helen Franz-hospitaal gehaas het. “Een van die leerders is uit die hospitaal ontslaan en twee van hulle is na die Polokwane‑ provinsiale hospitaal oorgeplaas. Ongelukkig het een van die leerders gister sy lewe verloor. Die ander een is steeds onder mediese toesig.”
Die departement sê hulle is baie hartseer oor die dood van ŉ leerder en het sy opregte simpatie teenoor die leerder se familie uitgespreek. “Dit is jammer om so ŉ jong lewe te verloor en ons moet saamwerk om ander te ondersteun en troos,” sê Makondo. Hy het die beseerde leerder ook ŉ spoedige herstel toegewens.
leerdersterftes Limpopo onderwys
HUH????? Ek is dof….n Tafel val op 3 en 1 is dood???? Kan iemand groot asb. dit verduidelik.
Nee nou ek ook nie verstaan nie. Moes n uitsonderlike groot tafel wees. Hoe breek n tafel en val op iemand as hulle boeke sorteer ??????????
Seker op die tafel gestaan, hoe anders kan so iets gebeur !!!!!!
Hoe op aarde gebeur dit? Moes een baie groot swaar tafel gewees het.
Nee genugtig, wat presies het nou hier gebeur want dit is nou iets wat ek ook nie verstaan nie.?